ได้ยินชื่อเสียงร้านนี้จากเพื่อนๆ มานาน แต่ก็ยังไม่มีโอกาสได้มาซะที พอดีวันก่อนนัดเจอเพื่อน เลยได้ฤกษ์ละ ต้องลองร้านนี้ซะหน่อย ร้านนี้เป็นร้านปิ้งย่างสไตล์เกาหลีค่ะ มีทั้ง Buffet และ A la carte  วันนี้เรากินแบบ Buffet คนละ 330 บาท (ได้ส่วนลดบัตรสะสมแต้มของเพื่อน กินฟรี 1 คน + ส่วนลดบัตรนิสิตร ตกแล้วเหลือคนละประมาณ 230 บาท คือดีมากกก!) อาหารก็มีทั้งหมูหมัก ไก่หมัก เนื้อหมัก นอกจากนี้ยังมีอาหารเกาหลีอื่นๆ ให้เลือกอีกด้วย อาทิเช่น ข้าวยำ ต๊อกป๊กกี และอื่นๆ อีกมากมาย หมูหมักเค้านุ่ม รสชาตดีมาก อร่อยสมคำร่ำลือจริงๆ และอาหารแต่ละที่เค้าเสิร์ฟมาให้แบบใหญ่โตมาก ค่อยๆ สั่งจะดีกว่า ทีแรกเราจะสั่งไปอย่างละ 2 ที่ เพราะคิดว่าคงให้มาปริมาณใกล้เคียงกับร้าน Buffet ที่อื่นๆ แต่ที่ไหนได้ เบิ้อเริ่มเลย! เพื่อนนี่เบรคกันแทบไม่ทัน ฮ่าๆ แล้วที่นี่แบบบริการดีมาก เรานี่แทบไม่ต้องทำอะไรเองเลย มีหน้าที่คีบอาหารเข้าปากเฉยๆ  เพราะพนักงานเค้าจะปิ้งเนื้อให้ตลอด คลุกข้าวยำให้เสร็จสรรพ พูดได้ว่า ปิ้งจนกินกันแทบไม่ทันอ่ะ ฮ่าๆ พออิ่มแล้วก็ตบท้ายด้วยของหวาน น้ำแข็งใสถั่วแดง แทบกลิ้งออกจากร้านเลยทีเดียว .. ส่วนการเดินทางมาไม่ยากค่ะ ลง BTS พญาไท เดินเข้าซอยปทุมวันรีสอร์ท ร้านจะอยู่ทางซ้ายมือ .. แอบติดใจหมูหมักร้านนี้อ่ะ ไว้จะมาอีกแน่นอนนน :)